La data de 19 martie 2024, polițiștii din cadrul Secției de Poliție Rurală nr. 8 Flămânzi au emis ordonanță de reținere pentru 24 de ore, pe numele unui bărbat, de 45 de ani, din comuna Copălău, bănuit de comiterea infracțiunilor de lovire sau alte violențe și lipsire de libertate în mod ilegal. Din cercetări, a reieșit faptul că acesta, la data de 16 martie 2024, ar fi pătruns fără drept în locuința persoanei vătămate, un bărbat, din comuna Copălău și l-ar fi agresat, provocându-i leziuni care au necesitat îngrijiri medicale. De asemenea, persoana bănuită de comiterea faptelor nu i-ar fi permis victimei să părăsească locuința, folosind forța pentru al reține în interior. Bărbatul a fost introdus în Centrul de Reținere și Arestare Preventivă al I.P.J. Botoșani, cercetările fiind continuate sub aspectul comiterii infracțiunilor menționate mai sus.